**ŽUPA MUKE ISUSOVE**

**Porečka ulica 66**

**HR – 10 000 ZAGREB**

**IBAN: HR9323600001101399164**

<Tel:2370-366>

Mob:099/684-0093

***Obitelji sveta; Isusa, Marije i Josipa, mir, radost i blagoslov nam udijeli, da se volimo, pomažemo, opraštamo i u ljubavi rastemo, te u nevolji i muci da jedni druge podižemo. Marijo, Majko i Josipe, oče, blagoslov na našem domu neka bude da imamo više vremena jedni za druge, da budemo otvoreni životu, svađe da nema, već iskren razgovor za bolje sutra. Isuse, Sine; Isuse, brate, znakom svoga križa blagoslovi moju obitelj, da po zaslugama Tvoje muke i uskrsnuća osjetimo zaštitu s neba, sada i u sve vijeke vjekova. Amen.***

**Župnikovo pismo obiteljima župe Muke Isusove u svezi pandemije koronavirusa COVID-19**

Svjesni situacije i odgovornosti za zdravlje i život naših župljana, a u skladu s najnovijim mjerama Nacionalnog kriznog stožera, Hrvatskog zavoda za javno zdravstvo i Ministarstva zdravstva, u župi se donose sljedeće mjere:

1. Da bi se izbjegla lokalna transmisija COVID-19 **suspendiraju se svete mise i sve ostale pučke pobožnosti, a tako i sve ostale pastoralne aktivnosti.**
2. Župnik će svaki dan slaviti misu privatno, **bez sudjelovanja vjernika.**
3. Sve do opoziva biskupi ordinariji **oslobađaju** katoličke vjernike obveze **sudjelovanja na nedjeljnoj i blagdanskoj misi**. Neka vjernici ovu obvezu zamijene postom, molitvom i dobrim djelima, ćitanjem Biblije, praćenjem mise na TV i radiju.
4. **Slavlje sakramenta pomirenja se suspendira do daljnjega.**
5. Crkveni **sprovodi** su za sada dopušteni **uz stroge mjere** i to samo uz najbližu obitelj pokojnika, sprovodna se mis nakon sprovoda ne smije slaviti.
6. U smrtnoj opasnosti svećeniku je dopušteno podijeliti **bolesničko pomazanje** **uz strogu i maksimalnu zaštitu bolesnika i svećenika.**
7. **Župni ured** ostaje zatvoren do daljnjega. Župljani se mogu obratiti isključivo telefonom ili e-mailom, a razne uplate uplatiti izravno na žiro raćun župe **IBAN: HR9323600001101399164**

Predraga braćo i sestre dužnost nam je kao kršćanima pokazati solidarnosti učiniti sve da bi se spriječilo širenje virusa. Pretvorimo ovu krizu u prigodu , da unatoč kušnji, u nadi budemo radosni, u nevolji strpljivi, u moilitvi postojani (usp. Rim12, 12) neka molitva, post i djela ljubavi ostanu obilježje ovoga Korizmenog vremena, a naša molitva za zdravlje i blagoslov naših obitelji neka bude usrdna.

Neka Vas blagoslovi Svemogući i Dobri Bog oprosne i milosrdne ljubavi Otac+ Sin+i Duh Sveti+, te vam podari zdravlje i utjehu, te obnovi zajednišvo!

vlč. dr. sc. Danijel Crnić, župnik